Nyeste Skilderie af Kiøbenhavn, 1820-05-09
Engellænderen Thomas Hulm meddeler i sin Reise en interessant Efterretning om den nordamericanske Colonie Harmoni, som han besøgte 1818. Den ligger i Jndiana og beboes af en mærkværdig Sect, Harmoniterne kaldet. Denne Sect blev stiftet for 40 Aar siden i Wartemberg af dens nuværende geistlige Hyrde og Mester Georg Rapp, der besluttede at samle en Deel af sine ulykkelige Landsmænd, og føre dem til Frihedens Land, hvor han uforstyrret kunde lade dem leve efter hans religiøse Grundsætninger, og hvor han selv, som følte sig skabt til at byde, kunde opnaae en Ypperstepræsts Værdighed. Efterat han havde gjort 7800 Proselyter, hvoriblandt en Mængde erfarne Agerdyrkere og Professionister, forenede han dem i et Selskab. Da han var ankommet med dette til Pensylvanien, oprettede han Colonien Harmonien i Aaret 1800; dens Constitution, som han troede at finde bestemt i Apostlernes Gierninger IV. 32, hvor der tales om eet Hjerte, een Siel og fælles Eiendom hos de Troende. Jmidlertid forlod ham endeel af hans Tilhængere, og netop af de rigeste, det være nu fordi Eiendoms-Fælleskabet, Disciplinen eller Jndskrænkningerne ikke hvede dem. Dette foraarsagede vel nogen Uleilighed, men efter 6 eller 7 Aars Forløb, var Colonien desuagtet i Flor. De Tilbageblevne havde opdyrket 3000 Acres Land ( 1/2 Deel af alle deres Besiddelser) og tillagt henved 2000 Faar. De havde anlagt Hauger, Viinbjerge, bygget Kornlofter, Huse til at berede Cyder, Øl og Viin, indrettet Bryggerier, alle Slags Møller &c. De opførte ogsaa et Forsamlingshuus, en Kirke, Præstebolig &c. Derhos arbeidede de som Manufacturister for Omegnens Beboere. Coloniens Capital voxte saaledes til 200,000 Dollars, hvoraf de bestemt i Begyndelsen ikke eiede 1/2 Deel. De verdslige og geistlige Anliggender bestyres endnu efter lige Grundsætninger. Alle Besiddelser ere omgivne med en fire Fod høi frugtbar Damjord, og have paa den ene Side Bredden af en skjøn, seilbar Flod, og paa den anden en uhyre Skov, der næsten gjør det umueligt for enhver anden Sect at forstyrre dem. En af deres Hovedforbedringer ere deres Møller og Maskiner, som de drive med Damp. De ere nu i Færd med at bygge en Dampbaad. Dette Selskabs Regjeringsform bestaaer i Afdelinger, som hver især har en egen Forretning og en Formand, der leder den under Selskabets Hovedbestyrelse. Den lovgivende Magt er i Overpræstens Hænder, men han kan ikke give Love uden de andre Afdelingers Samtykke. Den offentlige Oeconomie besørges af een Person. Ogsaa have de en Bank, hvori Penge kunne nedlægges og igjen udtages. De arbeide og besidde Alt tilfælles, paa enkelte mindre betydelige Ting nær. Deres Stad ligger ganske fortræffeligen, Husene ere smukke og regelmassige, foran hvert en Hauge, beplantet med de skjønneste Blomster og Væxter. Det som har beriget Colonien, er især dens Manufacturer. Med Solens Nedgang forlade alle Colonisterne deres Arbeide og begive sig hjem. Deres Overpræst, G. Rapp, holder Præken for dem i det tydske Sprog. De opholde sig nogle Timer i Kirken, og deres Forsamling er ikke nlig Qvækernes. Søndagen derimod tilbringe de næsten hele Dagen. fra det de staae op, indtil Sovetiden, i Kirken. Hænder det, at Rapp ikke kan komme der, saa samles Menigheden dog ligefuldt. De Ældste tale om religiøse Gienstande. Een af deres Hoved troesartikler er Kjønsforplantelsens Jndskrænkning, Kun i et bestemt Antal Aar tør eengang fødes Børn, og naar disse komme, saa komme de alle, efter de trufne Foranstaltninger, i een Maaned.